Paparikan

Paparikan inggih punika silih tunggil basita paribasa sané masaih sareng wewangsalan. Paparikan wantah awi-awian sané katahnyané petang palet malianan ring wewangsalan sané wantah duang palet kémanten. Paparikan mawit saking kruna parik sané maarti awi (karang), polih pangiring -an dados parikan, kadwipurwayang dados paparikan, artinipun awi-awian utawi reragragan. Yening ring basa Indonésia, paparikan puniki pateh sareng pantun, sané madaging sampiran miwah isi taler mawirama purwakanti.

Conto Paparikan
Bé curik mabasa manis,
Bungkung pendok sedeng di tujuh,
Bajang cerik kenyungné manis,
Selat tembok makita nyujuh.

 Pustaka